


LIETUVOS RESPUBLIKOS APLINKOS MINISTRO
Į S A K Y M A S

DĖL NUOSTOLIŲ, PATIRTŲ NETEKUS ŽVEJYBOS GALIMYBIŲ 
(TAIP PAT IR TERMINUOTAI) VIDAUS VANDENYSE DĖL KITŲ ASMENŲ VEIKOS, APSKAIČIAVIMO IR ĮKAINIŲ NUSTATYMO TVARKOS APRAŠO PATVIRTINIMO

2011 m. kovo 16 d. Nr. D1-225
Vilnius

Vadovaudamasis Lietuvos Respublikos žuvininkystės įstatymo (Žin., 2000, Nr. 56-1648; 2004, Nr. 73-2527; 2010, Nr. 139-7116) 12 straipsnio 2 dalimi,
t v i r t i n u Nuostolių, patirtų netekus žvejybos galimybių (taip pat ir terminuotai) vidaus vandenyse dėl kitų asmenų veikos, apskaičiavimo ir įkainių nustatymo tvarkos aprašą (pridedama).


APLINKOS MINISTRAS	GEDIMINAS KAZLAUSKAS

_________________

PATVIRTINTA
Lietuvos Respublikos aplinkos ministro 
2011 m. kovo 16 d. įsakymu Nr. D1-225



. 

. Nuostolių, patirtų netekus žvejybos galimybių (taip pat ir terminuotai) vidaus vandenyse dėl kitų asmenų veikos, apskaičiavimo ir įkainių nustatymo tvarkos aprašas (toliau – Tvarkos aprašas) nustato nuostolių, kuriuos patyrė fiziniai ar juridiniai asmenys, vykdantys verslinę žvejybą vidaus vandenyse ar turintys leidimus naudoti žūklės (žvejybos) plotą (toliau – Žuvų išteklių naudotojai), apskaičiavimo tvarką ir įkainius.
. Nuostoliai, patirti netekus žvejybos galimybių (taip pat ir terminuotai) vidaus vandenyse dėl kitų asmenų veikos (toliau – Nuostoliai) nekompensuojami:
. jei žvejybos galimybių netenkama dėl nustatytų žvejybos reglamentavimo priemonių, išskyrus Tarybos reglamento (EB) Nr. 1198/2006 33 straipsnio 4 dalyje numatytus atvejus;
. jei Žuvų išteklių naudotojas perdavė žvejybos teisę, žvejybos kvotą ar jos dalį kitam Žuvų išteklių naudotojui.
. Tvarkos aprašas netaikomas apskaičiuojant ir atlyginant Nuostolius:
. kai vandens telkinys paimamas visuomenės poreikiams. Šiuo atveju Nuostoliai atlyginami vadovaujantis Lietuvos Respublikos žemės įstatymo (Žin., 1994, Nr. 34-620; 2004, Nr. 28-868; 2006, Nr. 138-5268; 2010, Nr. 72-3616) 47 straipsniu ir Žemės paėmimo visuomenės poreikiams projektų rengimo ir įgyvendinimo taisyklėmis, patvirtintomis Lietuvos Respublikos Vyriausybės 2005 m. rugpjūčio 25 d. nutarimu Nr. 924 (Žin., 2005, Nr. 104-3839);
. dėl griežtai saugomų rūšių apsaugos priemonių taikymo. Šiuo atveju Nuostoliai atlyginami vadovaujantis Griežtai saugomos rūšies radavietės ir augavietės apsaugos reglamento sudarymo ir žemės savininkų, valdytojų, naudotojų ir kitų suinteresuotų asmenų informavimo apie nustatomą griežtai saugomos rūšies radavietės ir augavietės apsaugos reglamentą ir nuostolių dėl griežtai saugomų rūšių apsaugos priemonių taikymo kompensavimo tvarkos aprašu, patvirtintu Lietuvos Respublikos Vyriausybės 2010 m. lapkričio 24 d. nutarimu Nr. 1691 (Žin, 2010, Nr. 142-7275);
. steigiant naują saugomą teritoriją ar keičiant saugomos teritorijos statusą. Šiuo atveju Nuostoliai atlyginami vadovaujantis Kompensacijų žemės savininkams ir valdytojams, kurių žemės valdose steigiama nauja saugoma teritorija, keičiamas esamos saugomos teritorijos statusas arba nustatyti veikos apribojimai realiai sumažina gaunamą naudą arba uždraudžia anksčiau vykdytą veiklą, apskaičiavimo ir išmokėjimo tvarkos aprašu, patvirtintu Lietuvos Respublikos Vyriausybės 2006 m. lapkričio 10 d. nutarimu Nr. 1100 (Žin., 2006, Nr. 123-4640);
. skelbiamuose saugomais nekilnojamojo kultūros paveldo objektuose ir/ar jų teritorijose. Šiuo atveju Nuostoliai atlyginami pagal Kompensacijos apskaičiavimo ir išmokėjimo už veikos apribojimus skelbiamų saugomais nekilnojamojo kultūros paveldo objektų valdytojams taisykles, patvirtintas kultūros ministro 2005 m. birželio 9 d. įsakymu Nr. ĮV-238 (Žin., 2005, Nr. 76-2764);
. dėl apribojimų „Natura 2000“ tinklo teritorijose. Šiuo atveju Nuostoliai atlyginami pagal Lietuvos kaimo plėtros 2007–2013 metų programos priemonių „Išmokos ūkininkams vietovėse, kuriose yra kliūčių, išskyrus kalnuotas vietoves“, „Natura 2000“ išmokos ir su direktyva 2000/06/EB susijusios išmokos“ ir „Natura 2000 išmokos“ įgyvendinimo taisykles, patvirtintas žemės ūkio ministro 2007 m. balandžio 6 d. įsakymu Nr. 3D-151 (Žin., 2007, Nr. 41-1560; 2010, Nr. 39-1869);
. privačiuose žuvininkystės vandens telkiniuose. Šiuo atveju Nuostoliai atlyginami šalių susitarimu.
. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos žuvininkystės įstatyme (Žin., 2000, Nr. 56-1648; 2004, Nr. 73-2527) ir Lietuvos Respublikos mėgėjiškos žūklės įstatyme (Žin., 2004, Nr. 118-4395).

. 

. Asmuo, dėl kurio veikos Žuvų išteklių naudotojai patyrė Nuostolius (toliau – Asmuo), privalo atlyginti Žuvų išteklių naudotojams Nuostolius Tvarkos apraše nustatyta tvarka arba šalių susitarimu.
. Jei juridinis Asmuo reorganizuojamas, atlyginti Nuostolius privalo juridinio Asmens teisių perėmėjas. Jeigu juridinis Asmuo likviduojamas, Nuostolių atlyginimo sumos kaupiamos įstatymų nustatyta tvarka išieškant konkrečią sumą. Po juridinio Asmens – valstybės ar savivaldybės įmonės ar įstaigos likvidavimo – pareiga atlyginti Nuostolius pereina valstybei ar savivaldybei. Kai fizinis Asmuo miršta, reikalavimai atlyginti Nuostolius pareiškiami jo įpėdiniams.
. Nuostoliai atlyginami iš:
. Lietuvos Respublikos valstybės biudžeto lėšų – jeigu žvejybos galimybių netenkama dėl valstybės institucijų veikos;
. savivaldybės biudžeto lėšų – jeigu žvejybos galimybių netenkama dėl savivaldybės institucijų veikos;
. privačių lėšų – jeigu žvejybos galimybių netenkama dėl privačių juridinių asmenų ar fizinių asmenų veikos.
. Žuvų išteklių naudotojams Nuostoliai atlyginami pinigine išmoka. Nuostoliai atlyginami mokamuoju pavedimu pervedant lėšas į Žuvų išteklių naudotojų nurodytas indėlių sąskaitas bankuose.
. Jei žvejybos galimybių netenkama dėl kelių Asmenų veikos, Nuostolius Žuvų išteklių naudotojui Asmenys atlygina solidariai lygiomis dalimis arba šalių susitarimu, jei teisės aktai nenumato kitaip.
. Žuvų išteklių naudotojas negali reikalauti iš visų Asmenų, dėl kurių veikos neteko žvejybos galimybių atlyginti daugiau, negu jis galėtų reikalauti, jeigu žvejybos galimybių būtų netekęs dėl vieno Asmens veikos.
. Nuostoliai Apraše nustatyta tvarka privalo būti atlyginti Žuvų išteklių naudotojams, kurie einamaisiais ar praėjusiais metais, kai buvo nutrauktos žvejybos galimybės, turėjo nustatyta tvarka paskirtą žvejybos limitą (kvotą) ir leidimą verslinei žvejybai tame vandens telkinyje arba leidimą naudoti žūklės (žvejybos) plotą.
. Jei dėl Asmenų veikos žvejybos galimybių netenkama tik dalyje vandens telkinio ir Žuvų išteklių naudotojas tęsia žvejybą likusioje telkinio dalyje, Nuostoliai patirti dėl pasikeitusių žvejybos sąlygų atlyginami šalių susitarimu.
. Nuostoliais netekus žvejybos galimybių terminuotai laikoma Žuvų išteklių naudotojo per laikotarpį, kai neteko žvejybos galimybių, negautos pajamos. Nuostoliais netekus žvejybos galimybių visam laikui laikoma Žuvų išteklių naudotojo turėtos išlaidos su žvejyba susijusiam materialiam turtui įsigyti, per 5 metus turėtos kitos su žvejyba susijusios išlaidos ir negautos pajamos.
. Nuostolių dydis apskaičiuojamas įvertinant to laikotarpio, per kurį Žuvų išteklių naudotojas neteko žvejybos galimybių, vidutinį žuvų sugavimą tame vandens telkinyje, kuriame Žuvų išteklių naudotojas neteko žvejybos galimybių, ir žuvų pirmo pardavimo kainą.
. Nuostolių dydis, netekus žvejybos galimybių terminuotai, apskaičiuojamas pagal formulę:
Kt = d x L1d ,
kur:
Kt – Nuostolių dydis (litais);
d – dienų, kuriomis Žuvų išteklių naudotojas neteko žvejybos galimybių dėl kitų asmenų veikos skaičius;
L1d – vienos dienos Nuostolių įkainis, kuris apskaičiuojamas pagal formulę:
L1d = SUMA (Žt x p) : d,
kur:
Žt – atitinkamos žuvų rūšies sugavimo per analogišką laikotarpį, per kurį Žuvų išteklių naudotojas neteko žvejybos galimybių tame vandens telkinyje, paskutinių trejų metų (jei Žuvų išteklių naudotojas žvejojo mažiau kaip trejus metus – to laikotarpio, kurį vykdė žvejybą), vidurkis (kg), apskaičiuotas pagal Žvejybos padalinių žvejybos žurnalų, pildomų vadovaujantis Žvejybos padalinių žvejybos žurnalų išdavimo ir pildymo taisyklėmis, patvirtintomis aplinkos ministro 2000 m. gegužės 1 d. įsakymu Nr. 180 (Žin., 2000, Nr. 41-1184; 2008, Nr. 38-1414), duomenis;
p – atitinkamos žuvų rūšies vidutinė pirmo pardavimo kaina už kg skaičiuojama pagal praėjusių metų Žuvų išteklių naudotojo sąskaitas faktūras ar kitus dokumentus, įrodančius pirmojo pardavimo kainą;
d – dienų, kuriomis Žuvų išteklių naudotojas neteko žvejybos galimybių dėl kitų asmenų veikos skaičius.
. Nuostolių dydis, netekus žvejybos galimybių visam laikui, apskaičiuojamas pagal formulę:
Kv= Lm x 5 + T,
kur:
Kv – Nuostolių dydis (litais);
T – išlaidos su žvejyba susijusio materialiojo turto įsigijimui skaičiuojamos pagal Žuvų išteklių naudotojo pateiktus išlaidų pagrindimo dokumentus, šalių susitarimu arba Lietuvos Respublikos turto ir verslo vertinimo pagrindų įstatymo (Žin., 1999, Nr. 52-1672) nustatyta tvarka nustačius turto piniginę vertę rinkoje;
Lm – vienų metų Nuostolių įkainis, kuris apskaičiuojamas pagal formulę:
Lm= SUMA (Žm x p),
kur:
Žm – atskirų rūšių žuvų sugavimo tame vandens telkinyje, kuriame Žuvų išteklių naudotojas neteko žvejybos galimybių, paskutinių penkerių metų (jei Žuvų išteklių naudotojas žvejojo mažiau kaip penkerius metus – to laikotarpio, kurį vykdė žvejybą) vidurkis (kg), apskaičiuotas pagal Žvejybos padalinių žvejybos žurnalo duomenis;
p – atitinkamos žuvų rūšies vidutinė pirmojo pardavimo kaina skaičiuojama pagal praėjusių metų Žuvų išteklių naudotojo sąskaitas faktūras ar kitus dokumentus, įrodančius pirmojo pardavimo kainą.
. Nuostolių dydis, netekus žvejybos galimybių vandens telkinyje, kuriame išduotas leidimas naudoti žūklės (žvejybos) plotą, terminuotai, apskaičiuojamas pagal formulę:
Kpt = d x L1d,
kur:
Kpt – Nuostolių dydis (litais);
L1d – vienos dienos Nuostolių įkainis, kuris apskaičiuojamas pagal lėšų, gautų už teisės žvejoti suteikimą per analogišką laikotarpį, per kurį Žuvų išteklių naudotojas neteko žvejybos galimybių tame vandens telkinyje, paskutinių trejų metų (jei Žuvų išteklių naudotojas turi leidimą naudoti žūklės (žvejybos) plotą mažiau kaip trejus metus – to laikotarpio, kurį turi leidimą naudoti žūklės (žvejybos) plotą) vienos dienos vidurkį, vadovaujantis atitinkamas pajamas įrodančiais dokumentais;
d – dienų, kuriomis Žuvų išteklių naudotojas neteko žvejybos galimybių dėl kitų asmenų veikos skaičius.
. Nuostolių dydis, netekus žvejybos galimybių vandens telkinyje, kuriame išduotas leidimas naudoti žūklės (žvejybos) plotą, visam laikui, apskaičiuojamas pagal formulę:
Kpv= Lm x 5 + T + Ž + M,
kur:
Kpv– Nuostolių dydis (litais);
Lm – vienų metų Nuostolių įkainis, kuris apskaičiuojamas pagal lėšų, gautų už teisės žvejoti suteikimą paskutinių penkerių metų (jei Žuvų išteklių naudotojas turi leidimą naudoti žūklės (žvejybos) plotą mažiau kaip penkerius metus – to laikotarpio, kurį turi leidimą naudoti žūklės (žvejybos) plotą) vidurkį, vadovaujantis atitinkamas pajamas įrodančiais dokumentais;
T – išlaidos su žvejyba susijusio materialiojo turto įsigijimui skaičiuojamos pagal Žuvų išteklių naudotojo pateiktus išlaidų pagrindimo dokumentus, šalių susitarimu arba Lietuvos Respublikos turto ir verslo vertinimo pagrindų įstatymo nustatyta tvarka nustačius turto piniginę vertę rinkoje;
Ž – išlaidos žuvų įveisimui į vandens telkinį ir kitoms žuvų išteklių naudojimo, atkūrimo ir apsaugos vandens telkinyje priemonių plane numatytoms priemonėms per paskutinius penkerius metus (jei Žuvų išteklių naudotojas turi leidimą naudoti žūklės (žvejybos) plotą mažiau kaip penkerius metus – to laikotarpio, kurį turi leidimą naudoti žūklės (žvejybos) plotą), apskaičiuotos pagal išlaidas pagrindžiančius dokumentus;
M – mokesčio, sumokėto už leidimą naudoti žūklės (žvejybos) plotą, per paskutinius penkerius metus suma.
. Žuvų išteklių naudotojas, norintis gauti kompensaciją už Nuostolius, pateikia Asmeniui prašymą atlyginti Nuostolius.
. Kartu su prašymu Žuvų išteklių naudotojas pateikia:
. jei žvejybos galimybių netenkama visam laikui – biologinio profilio mokslo ir studijų institucijos, vykdžiusios žuvų išteklių tyrimus tame vandens telkinyje, ir Aplinkos ministerijos regiono aplinkos apsaugos departamento, kurio kontroliuojamoje teritorijoje yra vandens telkinys (toliau – RAAD), išvadą, kad vandens telkinyje, kuriame žvejojo Žuvų išteklių naudotojas, dėl Asmens veikos nėra galimybių vykdyti žvejybą arba žvejybos sąlygos taip pablogėjo, kad Žuvų išteklių naudotojas atsisako vykdyti žvejybą ir šiuo pagrindu RAAD panaikino leidimą verslinei žvejybai ar leidimą naudoti žūklės (žvejybos) plotą;
. jei žvejybos galimybių netenkama terimuotai – Verslinės žvejybos leidimų vidaus vandens telkiniuose išdavimo tvarkos apraše, patvirtintame aplinkos ministro 2006 m. balandžio 26 d. įsakymu Nr. D1-205 (Žin., 2006, Nr. 49-1782), nustatyta tvarka išduoto leidimo verslinei žvejybai kopiją ar Leidimų naudoti žūklės plotus išdavimo ir panaikinimo tvarkos apraše, patvirtintame aplinkos ministro 2005 m. sausio 18 d. įsakymu Nr. D1-35 (Žin., 2005, Nr. 14-442), nustatyta tvarka išduotą leidimą naudoti žūklės plotą;
. šio aprašo 16–19 punktuose nustatyta tvarka apskaičiuotą Nuostolio dydį (litais) ir skaičiavimus pagrindžiančių dokumentų kopijas.
. Nuostolių dydis ir jų atlyginimo terminai numatomi sutartyje, pasirašomoje Žuvų išteklių naudotojo ir Asmens. Šalių susitarimu Nuostoliai gali būti atlyginami dalimis pagal mokėjimo grafiką.
. Jeigu Asmenys su Žuvų išteklių naudotojais nesusitaria, nuostolių dydis skaičiuojamas Lietuvos Respublikos turto ir verslo vertinimo pagrindų įstatymo nustatyta tvarka. Nuostolius patyrę Žuvų išteklių naudotojai kreipiasi į turto vertintoją su prašymu apskaičiuoti Nuostolius ir apmoka vertinimo išlaidas.

. 

. Visi Nuostolių apskaičiavimo ir atlyginimo ginčai sprendžiami teisės aktų nustatyta tvarka.

_________________

